section_heading: Radnja
paragraph_text: Johnny Sack dobiva dopuštenje za šestosatni nadzirani izlazak iz zatvora kako bi mogao prisustvovati vjenčanju svoje kćeri Allegre. Njegov izlazak uvjetovan je nizom pravila, uključujući skupo osiguranje za njega. Sack i iz zatvora organizira cijelu svadbu i pokušava fokusirati obitelj na veliki dan. Kasnije spominje kako se cijena organizacije vjenčanja popela na gotovo pola milijuna dolara.